b"\n_START_ARTICLE_\nIndus\n_START_SECTION_\nNavn og etymologi\n_START_PARAGRAPH_\nOrdet Sindhu (\xe0\xa4\xb8\xe0\xa4\xbf\xe0\xa4\xa8\xe0\xa5\x8d\xe0\xa4\xa7\xe0\xa5\x81) betyr elv, bekk eller hav p\xc3\xa5 sanskrit, sannsynligvis fra rotordet Sidh som betyr \xc2\xab\xc3\xa5 holde seg borte\xc2\xbb. Sindhu  er fortsatt en lokal betegnelse for Induselven._NEWLINE_I Rigveda er \xc2\xabSindhu\xc2\xbb navnet p\xc3\xa5 elven Indus. Sindhu er oppf\xc3\xb8rt 176 ganger i Rigveda , 95 ganger i flertall, ofte brukt i generisk betydning. I de senere salmene er betydningen av ordet smalere og refererer til elven Indus i s\xc3\xa6rdeleshet. Dette resulterte i at navnet p\xc3\xa5 denne elven ble grammatisk maskulint, alle de andre elvene er hunkj\xc3\xb8nn. Dette er ikke bare en grammatisk betegnelse, de andre elvene ble forestilt som gudinner og sammenlignet med kyr og hopper som ga melk og sm\xc3\xb8r._NEWLINE_Sindhu ble iranisert til Hindu\xc5\xa1 p\xc3\xa5 gammelpersisk, som igjen ble til Indos p\xc3\xa5 gresk og Indus p\xc3\xa5 latin. Navnet Ind\xc3\xb3s brukes av Arrianos i boken Indica for den mektige elven som Aleksander krysset, basert p\xc3\xa5 Nearkhos' samtidige beskrivelser._NEWLINE_Antikkens grekerne refererte til inderne (dagens India forbi Indus) som \xe1\xbc\xb8\xce\xbd\xce\xb4\xce\xbf\xce\xaf (Ind\xc3\xb3i), bokstavelig \xc2\xabfolket fra Indus\xc2\xbb._NEWLINE_Elven er ogs\xc3\xa5 kjent som Sindhu (\xe0\xa4\xb8\xe0\xa4\xbf\xe0\xa4\xa8\xe0\xa5\x8d\xe0\xa4\xa7\xe0\xa5\x81) p\xc3\xa5 hindi, sindhi, panjabi og sanskrit, Sindh p\xc3\xa5 urdu, Abasin (\xc2\xabelvers far\xc2\xbb) p\xc3\xa5 pasjto, Sengge Chu (\xc2\xabl\xc3\xb8veelv\xc2\xbb) p\xc3\xa5 tibetansk og Y\xc3\xacnd\xc3\xb9 p\xc3\xa5 kinesisk."